Sisäministeriö hävitti ”inhimillisen virheen” takia poliisin salaiseen tiedonhankintaan liittyviä asiakirjoja, oikeuskansleri moittii toimintaa

Ministeriö selitti asiakirjojen katoamista inhimillisellä virheellä.

Apulaisoikeuskansleri Mikko Puumalainen on antanut sisäministeriölle huomautuksen salaisten asiakirjojen rekisteröinnistä ja arkistoinnista. Ministeriössä näyttää jopa kadonneen salaisina pidettäviä asiakirjoja pysyvästi.

Puumalainen oli yrittänyt selvittää poliisin salaiseen tiedonhankintaan liittyvää asiaa. Sen takia hän oli pyytänyt ministeriötä toimittamaan hänelle näihin asioihin liittyvät kertomukset vuosilta 2012 ja 2017.